Katsotuimmat televisiolähetykset Suomessa
Nykyaikaisen televisiomittausjärjestelmän (vuodesta 1987 lähtien) katsotuin ohjelma on Jääkiekon MM-kilpailuiden 2016 loppuottelu Suomi–Kanada, joka esitettiin MTV3- ja MTV Sport 1 -kanavilla. Lähetys keräsi 3,25 miljoonaa katsojaa.
Muistikuvaputki
Sarjan ensimmäinen osa käsittelee kaikkien aikojen katsotuimpia televisio-ohjelmia, joihin lukeutuvat muun muassa Linnan juhlat, Eurovision laulukilpailut, Syksyn sävelet, jääkiekon maailmanmestaruuskilpailut ja monet muut suorat lähetykset. Toisessa osassa muistelun kohteena ovat sketsisarjat ja muu televisiohuumori. Kolmannen jakson aiheena ovat Pikku Kakkonen, Kylli-täti, Arja-täti ja koko lastenohjelmien historia.
Neljännessä jaksossa käsitellään keskustelu- ja asiaohjelmia, ja mukana ovat muun muassa Uutiset, Jatkoaika ja Tänään kotona. Viides jakso on omistettu television visailuohjelmaperinteelle. Sitä edustavat muun muassa Arpa on heitetty, Tupla tai kuitti, Ruutuässä ja Heikoin lenkki. 
Sarjan viimeinen jakso esittelee muistetuimmat draamasarjat, joihin kuuluvat muun muassa Heikki ja Kaija, Naapurilähiö, Simpauttaja, Elämänmeno, Kotikatu ja Salatut elämät.